بسم الله الرحمن الرحيم انا أقدم لكم نكت أبو العبـــد
ابو العبد كان عم يسوق الموتوسيكل وعمل حادث
اخدوا على المستشفى
ابو صطيف و شباب قهوة القزاز راحوا يزوروه
ابو صطيف : شو يا ابو العبد كيف صار الحادث ؟
يا خيي ابو صطيف كنت عم سوق الموتوسيكل مبارح بالليل
شفت ضوء موتوسيكلين جايين قدامي
قلت لحالي : خليني مر بينهم
طلع في واحد تالت بالنص ابن الابالسة مطفي ضوه !!
---------------------------------------------
ابو العبد كان ماشي بجنازة ام العبد ! و بيضحك !!
ابو صطيف : معقولي يا ابو العبد في حدا بيضحك هيك بجنازة مرتو ؟؟
رد ابو العبد : اي ... مش قليلة صارلي 30 سنة متجوزها وهي اول مرة اعرف رايحة وين
-------------------------------------------
ابو العبد : صارلي شهر عم بحاول بيع هالسيارة مش عارف ابيعها !!
ابو صطيف : اي شو ماركتها السيارة ؟
ابو العبد : رينو 5
ابو صطيف : اي فيه حدا بيشتري رينو 5 بها الايام !!
انا لو محلك بشيل علامة الرينو و بحط محلها علامة مرسيدي !!
على طول بتباع معك السيارة !!
بعد شهرين التقى ابو العبد مع ابو صطيف !!
ابو صطيف : ان شاء الله بعت السيارة يا ابو العبد ؟
ابو العبد : شو مفكرني اهبل .... فيه حدا عنده مرسيدي ببيعها !!!
----------------------------------------
ابو العبد و ابو صطيف و ابو عمر اعدين بالمشفى بستنوا نسوانهم تيخلفوا !!
المهم و هما ناطرين قام ابو عمر وقال : والله يا شباب مبارح حضرت فيلم عنتر و عبلة !! وبنفس اللحظة اجت الممرة وقالت : مبروك او عمر !! اجاك توم ولد و بنت !!
قام ابو صطيف وقال : والله يا شباب مبارح حضرت مسرحية المشاغبين التلاتة !! و بنفس اللحظو اجت الممرضة وقالت : مبروك عمو ابو صطيف اجاك 3 ولاد مرة وحدة !!
قام ابو العبد وقع على طول و اغمى عليه !! رطضوا الناس عليه ليشوفوا شو صار له !!
شو فيه يا ابو العبد ؟؟ قام ابو العبد وقال : تركوني بحالي ويلي على قامتي !!
مبارح كنت عم بتفرج على فيلم : علي بابا و الاربعين حرامي !!!!
---------------------------------------------
ان شاء الله تكون الدفعة هاي من نكت ابو العبد عجبتكم !! و شكرا جزيلا لكم !![/center]